Pagojės geležinkelio stotelė

Pagojės geležinkelio stotelė – keleivių laipinimo vieta šiaurinėje Pagojės kaimo dalyje (Anykščių rajonas), prie Panevėžio–Rubikių geležinkelio. Stotelę žymi stendas prie geležinkelio ir medinis suoliukas.

 Istorija 

XIX–XX a. sandūroje pro Pagoję buvo nutiestas Aukštaitijos siaurasis geležinkelis, prie jo ir įkurta Pagojės (arba Pagojo, Pagojaus) stotelė. 1961–1970 m. įrengta elektros instaliacija ir pastotė. Stotelė veikė iki XX a. 2-osios pusės, kai vėlyvuoju sovietmečiu siaurukas buvo uždarytas. 2001 m. elektros įranga perduota Panevėžio apskrities žinion.Dėl akcinės bendrovės „Lietuvos geležinkeliai“ įstatinio kapitalo mažinimo ir siaurojo geležinkelio Panevėžys–Anykščiai–Rubikiai komplekso perdavimo Panevėžio apskrities viršininkui 2001-12-05 LR vyriausybės nutarimas Nr. 1465.

XXI a. 2-ajame dešimtmetyje atnaujintas eismas vasaros savaitgaliais.Siaurukas pegerino sąlygas keleiviams. 2023-07-08, Alkas.lt (tikrinta 2023-08-14). Vėliau pradėti kalėdiniai traukinių reisai. Vienas tokių 2025 m. gruodžio 12 d. baigėsi nedidele avarija, kai nereguliuojamoje pervažoje traukinys susidūrė su „Audi“ automobiliu.Siaurukas pateko į avariją (fotoreportažas). 2025-12-12, Nyksciai.lt (tikrinta 2025-12-17).

 Šaltiniai 

Kategorija:Lietuvos siaurųjų geležinkelių stotys
Kategorija:Anykščių rajono savivaldybės geležinkelio stotys